PMIndiaData/PMIndiaSum huggingface dataset:
પ્રધાનમંત્રીએ મહારાષ્ટ્ર અને ગુજરાતના લોકોને તેમના રાજ્ય દિવસ નિમિત્તે શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ મહારાષ્ટ્ર અને ગુજરાતના લોકોને તેમના રાજ્ય દિવસ નિમિત્તે શુભેચ્છાઓ પાઠવી હતી. પ્રધાનમંત્રીએ જણાવ્યું હતું કે “મહારાષ્ટ્ર દિન પ્રસંગે હું મહારાષ્ટ્રના લોકોને શુભેચ્છા પાઠવું છું અને રાજ્ય પ્રગતિની નવી ઊંચાઈઓને આંબે તેવી શુભેચ્છા પાઠવું છું. જય મહારાષ્ટ્ર !” “ગુજરાત દિન નિમિત્તે ગુજરાતના લોકોને મારી શુભેચ્છાઓ. હું આશા રાખું છું કે રાજ્ય પ્રગતિનો પંથ અને ભારતના વિકાસમાં યોગદાન ચાલુ રાખે.”
પ્રધાનમંત્રીએ 27મી ફેબ્રુઆરી, 2022ના રોજ મન કી બાત માટે નાગરિકોને વિચારો માટે આમંત્રિત કર્યા

પ્રધાનમંત્રી શ્રી નરેન્દ્ર મોદીએ 27મી ફેબ્રુઆરી, 2022ના રોજ મન કી બાત માટે નાગરિકોને વિચારો અને સૂચનો માટે આમંત્રિત કર્યા છે. એક ટ્વિટમાં, પ્રધાનમંત્રીએ કહ્યું; "આ મહિનાનો #
ચંદ્રાયાન 2નાં પ્રક્ષેપણ પર પ્રધાનમંત્રી મોદીનો સંદેશ

ચંદ્રાયાન 2નાં પ્રક્ષેપણ પર પ્રધાનમંત્રી શ્રી નરેન્દ્ર મોદીનાં સંદેશનો મૂળ પાઠ નીચે મુજબ છેઃ “વિશિષ્ટ અને ગૌરવશાળી ક્ષણ, જે આપણા ભવ્ય ઇતિહાસમાં વધુ એક ઉપલબ્ધિ ઉમેરાશે! ચંદ્રાયાન 2 પ્રક્ષેપિત કરીને આપણે આપણા વિજ્ઞાનીકોની ક્ષમતા અને 130 કરોડ ભારતીયોની વિજ્ઞાનનાં ક્ષેત્રમાં નવા સીમાચિહ્નો હાંસવલ કરવાની દ્રઢતા પુરવાર કરી છે. આજે દરેક ભારતીયને આ સફળતા પર અત્યંત ગર્વ છે! દિલથી ભારતીય, સંવેદનાથી ભારતીય! દરેક ભારતીય માટે વધારે ખુશી વાતની એ છે કે, ચંદ્રાયાન 2 સંપૂર્ણપણે સ્વદેશી અભિયાન છે. તે ચંદ્રના રિમોટ સેન્સીંગ માટે એક ઓરબિટ ધરાવે છે અને ચંદ્રની સપાટીનું વિશ્લેષણ કરવા માટે લેન્ડર-રોવર મોડ્યુલર પણ ધરાવે છે. ચંદ્રાયાન 2 વિશિષ્ટ છે, કારણ કે એનાથી ચંદ્રની સપાટીનાં દક્ષિણ ધ્રૂવનાં વિસ્તાર પર ઉત્ખન્ન થશે અને અભ્યાસ થશે, જે અગાઉનાં કોઈ પણ અભિયાનમાં થયું નથી. આ અભિયાન ચંદ્ર વિશે સંપૂર્ણપણે નવી જાણકારી પૂરી પાડશે. ચંદ્રાયાન 2 જેવા પ્રયાસો કે અભિયાનો આપણી પ્રતિભાશાળી યુવા પેઢીને વિજ્ઞાનમાં રસ લેવા વધારે પ્રેરિત કરશે, ઉચ્ચ ગુણવત્તાયુક્ત સંશોધન અને નવીનતા માટે પ્રોત્સાહન આપશે. ભારતનાં ચંદ્રયાન કાર્યક્રમને મહત્ત્વપૂર્ણ વેગ મળશે. ચંદ્ર વિશે આપણી હાલની જાણકારીમાં નોંધપાત્ર વધારો થશે.”
પ્રધાનમંત્રીએ ઉત્તર પ્રદેશ સરકારની મંત્રી પરિષદ સાથે વાતચીત કરી

પ્રધાનમંત્રી શ્રી નરેન્દ્ર મોદીએ ઉત્તર પ્રદેશ સરકારની મંત્રી પરિષદ સાથે વાતચીત કરી છે. તેઓએ નાગરિકો માટે સુશાસન અને ‘ઇઝ ઓફ લિવિંગ’ને આગળ વધારવા સંબંધિત વિષયોની વિશાળ શ્રેણી પર ચર્ચા કરી. પ્રધાનમંત્રીએ ટ્વીટ કર્યું; "ઉત્તર પ્રદેશ સરકારની મંત્રી પરિષદ સાથે વ્યાપક વાર્તાલાપ થયો. અમે નાગરિકો માટે સુશાસન અને 'ઇઝ ઑફ લિવિંગ'ને આગળ વધારવા સંબંધિત વિષયોની વિશાળ શ્રેણી પર ચર્ચા કરી."
વિકલાંગ વ્યક્તિઓના આંતરરાષ્ટ્રીય દિવસ પર પ્રધાનમંત્રીનો સંદેશ

વિકલાંગ વ્યક્તિઓના આંતરરાષ્ટ્રીય દિવસ પર પ્રધાનમંત્રી શ્રી નરેન્દ્ર મોદીએ કહ્યું, “વિકલાંગ વ્યક્તિઓના આંતરરાષ્ટ્રીય દિવસ પર, આજે આપણે આપણી દિવ્યાંગ બહેનો અને ભાઈઓ માટે સમાવેશી, સુલભ અને ન્યાયસંગત ભવિષ્યની દિશામાં કાર્ય કરવા માટે આપણી પ્રતિબદ્ધતા નિશ્ચિત કરીએ. વિવિધ ક્ષેત્રોમાં તેમનું ધૈર્ય અને ઉપલબ્ધિઓ આપણને સૌને પ્રેરિત કરે છે.”
પ્રધાનમંત્રીએ તેમની યાત્રા દરમિયાન ચંદિગઢની જનતાને થયેલી અસુવિધા પર દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ તેમની યાત્રા દરમિયાન ચંદિગઢની જનતાને થયેલી અસુવિધા પર દુઃખ વ્યક્ત કર્યુ છે. પધાનમંત્રીએ કહ્યું કે, “મારી યાત્રા દરમિયાન ચંદિગઢના નાગરિકોને થયેલી અસુવિધા, ખાસ કરીને સ્કૂલોને બંધ રાખવી દુઃખદાયક છે. હું સમજું છું કે આનાથી બચી શકાયું હોત. પ્રધાનમંત્રીએ કહ્યું કે, તેની તપાસ કરાશે અને ચંદિગઢની જનતાને થયેલી અસુવિધા માટે જવાબદારી નક્કી કરાશે.”
ટોક્યો 2020માં આપણી પુરુષ હોકી ટીમે પોતાનું સર્વશ્રેષ્ઠ પ્રદર્શન કર્યું અને તે જ મહત્વનું છે: પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું કે ટોક્યો 2020માં આપણી પુરુષ હોકી ટીમે પોતાનું સર્વશ્રેષ્ઠ આપ્યું છે અને તે જ મહત્વનું છે. તેમણે ટીમને આગામી મેચ અને તેમના ભવિષ્યના પ્રયાસો માટે ખૂબ ખૂબ શુભેચ્છાઓ પણ પાઠવી હતી. એક ટ્વિટમાં પ્રધાનમંત્રીએ કહ્યું; "જીત અને હાર જીવનનો એક ભાગ છે. #
પીએમએ પી. ગોપીનાથન નાયરના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા ગાંધીવાદી અને સ્વાતંત્ર્ય સેનાની શ્રી પી. ગોપીનાથન નાયરના નિધન પર શોક વ્યક્ત કર્યો છે. પ્રધાનમંત્રીએ ટ્વીટ કર્યું: "શ્રી પી. ગોપીનાથન નાયરને ભારતના સ્વાતંત્ર્ય સંગ્રામમાં તેમના યોગદાન અને ગાંધીવાદી સિદ્ધાંતો પ્રત્યેની અતૂટ પ્રતિબદ્ધતા માટે યાદ કરવામાં આવશે. તેમના નિધનથી વ્યથિત છું. મારા વિચારો તેમના પરિવાર અને પ્રશંસકો સાથે છે. ઓમ શાંતિ."
પ્રધાનમંત્રીએ ફસલ બીમા યોજના માટે ઓપરેશનલ માર્ગદર્શિકાનું વિમોચન કર્યું, સિહોરમાં ખેડૂતોની વિશાળ રેલીને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે મધ્ય પ્રદેશના સિહોરમાં ખેડૂતોની એક વિશાળ રેલીમાં પ્રધાનમંત્રી ફસલ બીમા યોજના માટેની ઓપરેશનલ માર્ગદર્શિકાનું વિમોચન કર્યું હતું. ખેડૂતો માટે આ વ્યાપક ફસલ બીમા યોજનાના લાભો જણાવતા પ્રધાનમંત્રીએ કહ્યું હતું કે આ મુશ્કેલીઓના સમયે ખેડૂતોની સમસ્યાઓ માટે આ યોજના એક ઉકેલ આપી શકે છે. તેમણે કહ્યું કે જૂની ફસલ બીમા યોજનાઓની મર્યાદાઓને દૂર કરવા તેમજ ફસલ બીમા અંગે ખેડૂતોમાં વિશ્વાસ જાગે તે માટે તમામ પ્રયાસો કરાયા છે. તેમણે એમ પણ જણાવ્યું કે વીમાના દાવાનો ઝડપથી નીવેડો આવે તેની ખાતરી માટે આ યોજનામાં વ્યાપક રીતે ટેકનોલોજીનો ઉપયોગ કરવામાં આવશે. તેમણે ખેડૂતોને આ યોજનાનો લાભ ઉઠાવવા માટે પ્રોત્સાહિત કર્યા હતા. પ્રધાનમંત્રી શ્રી નરેન્દ્ર મોદીએ ખેડૂતોના કલ્યાણ માટે કેન્દ્ર સરકાર દ્વારા લેવાયેલાં અન્ય ઘણાં પગલાંઓ વિશે માહિતી આપી હતી. તેમણે શેરડીના ખેડૂતોનાં દેવાં માફ કરવા માટે ઉઠાવાયેલાં પગલાંનો પણ ઉલ્લેખ કર્યો હતો, જે રકમ કેટલાક હજાર કરોડ રૂપિયા સુધી પહોંચી ગઈ હતી. ડિજિટલ ઈન્ડિયા અભિયાન અંગે પ્રધાનમંત્રીએ જણાવ્યું હતું કે આ યોજનાના મૂળમાં ખેડૂતોનું કલ્યાણ રહેલું છે. તેમણે 14મી એપ્રિલ, 2016ના રોજ બાબા સાહેબ આંબેડકરની જયંતિ પ્રસંગે ડિજિટલ પ્લેટફોર્મ – રાષ્ટ્રીય કૃષિ બજાર લૉન્ચ કરવાની જાહેરાત કરી હતી. આ પ્લેટફોર્મ, ખેડૂતોને તેમની ઉપજ માટે વધુ સારું મૂલ્ય અપાવવા માટે સક્ષમ હશે. પ્રધાનમંત્રી શ્રી મોદીએ સોઈલ હેલ્થ કાર્ડ યોજના, પ્રધાનમંત્રી કૃષિ સિંચાઈ યોજના, જૈવિક ખેતી અને યુરિયાની પર્યાપ્ત ઉપલબ્ધિ સુનિશ્ચિત કરાવવી વગેરે જેવા કૃષિ ક્ષેત્રમાં લેવાયેલાં અન્ય મહત્ત્વનાં પગલાંઓનો ઉલ્લેખ પણ કર્યો હતો. શ્રી નરેન્દ્ર મોદીએ કૃષિ ક્ષેત્રે શાનદાર પ્રદર્શન માટે મધ્યપ્રદેશના ખેડૂતો તેમજ મધ્યપ્રદેશના મુખ્યમંત્રી શ્રી શિવરાજ સિંહ ચૌહાણને અભિનંદન પાઠવ્યા હતા. પ્રધાનમંત્રીએ સોઈલ હેલ્થ કાર્ડ (માટીની ગુણવત્તા દર્શાવતાં પત્રક) તેમજ પસંદ કરાયેલા લાભાર્થીઓને વીમાના દાવાના સમાધાન અંગેના પ્રમાણપત્ર પણ આપ્યા હતા.
પ્રધાનમંત્રીએ ચક્રવાત ઓખીથી અસર પામેલા લોકોની મુલાકાત લીધી; લક્ષદ્વીપ, તમિલનાડુ અને કેરળમાં ચક્રવાતની અસર પામેલા વિસ્તારોમાં રાહત માટે લેવાયેલા પગલાંની પ્રગતિની સમીક્ષા કરી

પ્રધાનમંત્રી શ્રી નરેન્દ્ર મોદી આજે લક્ષદ્વીપ, તમિલનાડુ અને કેરળમાં ચક્રવાત ઓખીથી અસરગ્રસ્ત વિસ્તારોની મુલાકાત દરમિયાન માછીમારો અને ખેડૂતો સહિત લોકોને મળ્યાં હતાં અને તેમની સાથે વાતચીત કરી હતી. પ્રધાનમંત્રીએ દિવસ દરમિયાન કવરતી અને કન્યાકુમારીમાં લોકો સાથે વાત કરી હતી. તેમણે થિરુવનંતપુરમ નજીક પુન્થુરા ગામની મુલાકાત પણ લીધી હતી, જ્યાં ચક્રવાતની ઘણી અસર થઈ હતી. અહીં લોકોએ તેમને ચક્રવાતને કારણે તેમને પડેલી મુશ્કેલીઓ અને હાડમારીઓ વિશે વિસ્તૃત જાણકારી આપી હતી. પ્રધાનમંત્રીએ લોકોને ખાતરી આપી હતી કે, તેમને તમામ મદદ પ્રદાન કરવામાં આવશે અને કેન્દ્ર સરકાર કટોકટીનાં આ સમયે તેમની સાથે ખભેખભો મિલાવીને સાથસહકાર આપી રહી છે. પ્રધાનમંત્રીએ કવરતી, કન્યાકુમારી અને થિરુવનંતપુરમમાં વર્તમાન સ્થિતિ અને રાહતનાં પગલાં પર અલગથી વિસ્તૃત સમીક્ષા બેઠકો પણ યોજી હતી. આ બેઠકોમાં કેરળ અને તમિલનાડુનાં રાજ્યપાલો, મુખ્યમંત્રીઓ, તમિલનાડુનાં નાયબ મુખ્યમંત્રી, લોકસભાનાં નાયબ અધ્યક્ષ અને લક્ષદ્વીપનાં વહીવટદારની સાથે વરિષ્ઠ અધિકારીઓ સામેલ થયાં હતાં. પ્રધાનમંત્રીએ કહ્યું હતું કે, કેન્દ્ર સરકાર રાહત પેકેજ મારફતે ચક્રવાતની અસર ધરાવતા રાજ્યોને સાથસહકાર આપશે. • કેન્દ્ર સરકાર કેરળ, તમિલનાડુ અને લક્ષદ્વીપની જરૂરિયાતો પૂર્ણ કરવા રૂ. 325 કરોડની નાણાકીય સહાય તાત્કાલિક આપશે. • પ્રધાનમંત્રીએ આજે જાહેર કરેલી નાણાકીય સહાય તમિલનાડુને રૂ. 280 કરોડ અને કેરળને રૂ. 76 કરોડની સહાય ઉપરાંત છે, જેનું વિતરણ બંને રાજ્યો/કેન્દ્રશાસિત પ્રદેશને ચક્રવાત ઓખી આવ્યાં પછી તરત આ મહિનાની શરૂઆતમાં થયું હતું. • ભારત સરકાર ચક્રવાત ઓખીને કારણે સંપૂર્ણપણે નાશ પામેલ અંદાજે 1400 મકાનોનાં પુનર્નિર્માણને પ્રધાનમંત્રી આવાસ યોજના (પીએમએવાય) હેઠળ પ્રાથમિકતા આપશે. આ કાર્યક્રમ હેઠળ દરેક લાભાર્થીને નવા મકાનનું નિર્માણ કરવા મદદરૂપે રૂ. 1.5 લાખ સુધીની રકમ મળશે. • વીમાકંપનીઓને પણ ચક્રવાત ઓખી દ્વારા અસર પામેલા લોકોનાં વીમાનાં વળતરનાં દાવાની ચુકવણી તાત્કાલિક ધોરણે કરવાની સૂચના પણ આપવામાં આવી છે. • ચક્રવાતને કારણે મૃત્યુ પામેલી દરેક વ્યક્તિનાં કુટુંબને રૂ. 2 લાખની સહાય અને ગંભીર રીતે ઇજા પામેલ દરેક વ્યક્તિને રૂ. 50,000/-ની સહાય પ્રધાનમંત્રીનાં રાષ્ટ્રીય રાહત ભંડોળ (પીએમએનઆરએફ) હેઠળ મંજૂર કરવામાં આવી છે. અગાઉ સમીક્ષા બેઠકો દરમિયાન પ્રધાનમંત્રીને છેલ્લાં 125 વર્ષમાં આ વિસ્તારમાં આવેલા આ પ્રકારનાં ત્રીજા ચક્રવાત ઓખીની અસર વિશે જાણકારી આપવામાં આવી હતી. ઉલ્લેખનીય છે કે, 30 નવેમ્બર, 2017નાં રોજ ચક્રવાત ઓખી આવ્યું હતું તથા એ જ દિવસે તપાસ અને બચાવ કામગીરી શરૂ કરવામાં આવી હતી. અત્યાર સુધી તપાસ અને બચાવ કામગીરી માટે ભારતીય તટરક્ષક દળ દ્વારા 20 સર્ફેસ પ્લેટફોર્મ સાંકળતી કુલ 197 શિપ ડે અને આશરે 186 ફ્લાઇંગ અવર્સનો ઉપયોગ થયો છે. આ ઉપરાંત ભારતીય વાયુદળ દ્વારા 10 જહાજો અને 7 પ્રકારનાં વિમાનોને સાંકળતા કુલ 156 શિપ ડે અને 399 ફ્લાઇંગ અવરનો ઉપયોગ થયો છે. બચાવ કામગીરીમાં આ હોડીઓ પર કુલ 183 માછીમારો અને નાગરિક વહીવટીતંત્રનાં અધિકારીઓને લઈ જવામાં આવ્યાં હતાં. અત્યાર સુધી કુલ 845 માછીમારોને બચાવી લેવામાં આવ્યાં છે કે તેમને સહાય પ્રદાન કરવામાં આવી છે. પ્રધાનમંત્રીને જાણકારી આપવામાં આવી હતી કે, દરિયાકિનારાથી 700 નોટિકલ માઇલથી વધુનાં અંતર સુધી નજર રાખવામાં આવી હતી.
અંતરિક્ષ ટેકનોલોજીમાં સહકાર માટે ભારત અને નેધરલેન્ડ્સ વચ્ચેના કરાર (એમઓયુ)ને કેબિનેટની મંજૂરી

પ્રધાનમંત્રી શ્રી નરેન્દ્ર મોદીના વડપણ હેઠળની કેન્દ્રીય કેબિનેટે શાંતિપૂર્ણ પ્રક્રિયા માટે અંતરિક્ષ ટેકનોલોજીના ઉપયોગ અને તેની શક્યતા ચકાસવામાં સહકાર માટે ભારત અને નેધરલેન્ડ્સ વચ્ચે થયેલા સમજૂતી કરાર (એમઓયુ)ને મંજૂરી આપી હતી. આ કરાર પર 2017ની 11મી અને 22મી મેએ અનુક્રમે બેંગલોર અને હેગ ખાતે હસ્તાક્ષર થયા હતા. લાભા : આ એમઓયુ દ્વારા એવા ક્ષેત્રમાં સહકાર સાધવામાં આવશે જેવા કે અંતરિક્ષ વિજ્ઞાન, ટેકનોલોજી અને એપ્લિકેશન્સ જેમાં સેટેલાઇટ કમ્યુનિકેશન અને સેટેલાઇટ આધારિત સંશોધનનો સમાવેશ થાય છે. આ ઉપરાંત અંતરિક્ષ વિજ્ઞાન અને ઉપગ્રહને લગતી શક્યતાઓ, સ્પેસક્રાફ્ટ અને સ્પેસ સિસ્ટમ અને ગ્રાઉન્ડ સિસ્ટમના ઉપયોગ અને અંતરિક્ષ ટેકનોલોજીની એપ્લિકેશન્સનો પણ સમાવેશ થાય છે. રૂપરેખા : આ સમજૂતીથી હવે ડિપાર્ટમેન્ટ ઓફ સ્પેસ/ઇન્ડિયન સ્પેસ રિસર્ચ ઓર્ગેનાઇઝેશન (ડીઓએસ/ઈસરો) અને નેધરલેન્ડ્સ સ્પેસ ઓફિસ (એનએસઓ)ના સદસ્યોના મળીને એક સંયુક્ત ગ્રૂપની રચના કરવામાં આવશે જે આગળ જતા આ એમઓયુના હેતુઓ અને સમયમર્યાદા સહિતની યોજનાઓ પર કાર્ય કરશે. તેનાથી પૃથ્વી પરના રિમોટ સેન્સિંગ, સેટેલાઇટ કમ્યુનિકેશન, સેટેલાઈટ નેવિગેશન અને સ્પેસ સાયન્સમાં એપ્લિકેશન્સ માટેની રહેલી શક્યતાઓમાં નવા સંશોધનની પ્રક્રિયાને વેગ મળશે. આ એમઓયુથી માનવતાના લાભ માટેની સ્પેસ ટેકનોલોજીના એપ્લિકેશનના ક્ષેત્રમાં સંયુક્ત પ્રવૃત્તિના વિકાસના દરવાજા પણ ખૂલી જશે. આમ દેશના તમામ વર્ગ અને વિસ્તારને લાભ થશે. પૃષ્ટભમિ : ક્ષમતાના વિકાસ પેદા કરવાના ક્ષેત્રમાં પૃથ્વી પરિક્ષણ અંગેના પ્રયોગો માટે ડીઓએસ/ઈસરો અને આઈટીસી (ઇન્ટરનેશનલ ઇન્સ્ટિટયૂટ ઓફ જીયો-ઇન્ફર્મેશન સાયન્સ એન્ડ અર્થ ઓબ્ઝર્વેશન, યુનિવર્સિટી ઓફ ટ્વેન્ટે) નેધરલેન્ડ્સ અને રોયલ નેધરલેન્ડ્સ મેટોરોલોજીકલ ઇન્સ્ટિટ્યૂટ (કેએનએમઆઈ) ઘણા સમયથી સંકળાયેલા છે. ડિપાર્ટમેન્ટ ઓફ સ્પેસ (ડીઓએસ)ની કમર્શિયલ પાંખ એન્ટ્રીક્સ કોર્પોરેશને નેધરલેન્ડ્સ (
પ્રધાનમંત્રી શ્રી નરેન્દ્ર મોદી 17 માર્ચ, 2018ના રોજ ‘કૃષિ ઉન્નતિ મેળા’માં ખેડૂતોને સંબોધિન કરશે

પ્રધાનમંત્રી શ્રી નરેન્દ્ર મોદી 17 માર્ચ, 2018ના રોજ નવી દિલ્હીનાં પુસા કેમ્પસમાં ભારતીય કૃષિ અનુસંધાન સંસ્થા, આઈએઆરઆઈ ખાતે વાર્ષિક ‘કૃષિ ઉન્નતિ મેળા’ને સંબોધશે. તેઓ ખેડૂતોને સંબોધિન કરશે આ સાથે તેઓ જૈવીક ખેતી પરના એક પોર્ટલનું અનાવરણ કરશે અને 25 કૃષિ વિજ્ઞાન કેન્દ્રોનું ભૂમિપૂજન કરશે. આ પ્રસંગે પ્રધાનમંત્રી “કૃષિ કર્મણ” અને “પંડિત દીન દયાળ ઉપાધ્યાય કૃષિ વિજ્ઞાન પ્રોત્સાહન પુરસ્કાર” પણ એનાયત કરશે. આ મેળાનો વિષય 2020 સુધીમાં ખેડૂતોની આવક બમણી કરવાનો છે. ‘કૃષિ ઉન્નતિ મેળા’નો ઉદ્દેશ કૃષિ અને તેને સંબંધિત ક્ષેત્રોમાં વર્તમાન ટેકનોલોજીનાં વિકાસ વિશે જાગૃત લાવવાનો છે. આ મેળામાં ખેડૂતોની આવકને બમણી કરવાના, સુક્ષ્મ સિંચાઈ, ગંદા પાણીનો ઉપયોગ, પશુપાલન અને મત્સ્ય ઉદ્યોગ જેવા વિવિધ વિષયો પર જીવંત પ્રદર્શનનું આયોજન કરાશે. મેળામાં બીજ, ખાતર અને જંતુનાશક દવાઓનાં સ્ટોલ પણ ગોઠવવામાં આવશે.
પ્રધાનમંત્રીએ સિંગાપુરના પ્રધાનમંત્રી શ્રી લી સિયન લૂંગ અને તેમની પીપલ્સ એક્શન પાર્ટી (પીએપી)ને સિંગાપુર ચૂંટણીમાં વિજયી થવા બદલ શુભકામના પાઠવી

પ્રધાનમંત્રી શ્રી નરેન્દ્ર મોદીએ સિંગાપુરના પ્રધાનમંત્રી શ્રી લી સિયન લૂંગ અને તેમની પીપલ્સ એક્શન પાર્ટી (પીએપી)ને સિંગાપુરની સામાન્ય ચૂંટણીમાં વિજયી થવા બદલ શુભકામના પાઠવી છે. પ્રધાનમંત્રીએ કહ્યું કે, “ચૂંટણી જીતવા માટે લી સિયન લૂંગ અને પીપલ્સ એક્શન પાર્ટી (પીએપી)ને શુભકામના. ભારત – સિંગાપુર સંબધોને વધુ મજબૂત કરવા માટે હું પ્રધાનમંત્રી લીની સાથે કાર્ય કરવા માટે ઉત્સુક છું.”
પ્રધાનમંત્રીએ મૌલાના આઝાદને તેમની જન્મજયંતી પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ મૌલાના આઝાદને તેમની જન્મજયંતી પર શ્રદ્ધાંજલિ આપી છે. પ્રધાનમંત્રીએ સ્વતંત્રતા ચળવળમાં તેમના યોગદાન અને શિક્ષણ પ્રત્યેના તેમના જુસ્સાને પણ યાદ કર્યો. પ્રધાનમંત્રીએ ટ્વીટ કર્યું; “મૌલાના આઝાદને તેમની જન્મજયંતી પર યાદ કરીએ છીએ. તેઓ તેમના વિદ્વતાપૂર્ણ સ્વભાવ અને બૌદ્ધિક કૌશલ્ય માટે વ્યાપકપણે પ્રશંસનીય છે. તેઓ આપણી સ્વતંત્રતા ચળવળમાં મોખરે રહ્યા, અન્ય અગ્રણી મહારથીઓ સાથે નજીકથી કામ કર્યું. તેઓ શિક્ષણ પ્રત્યે પણ જુસ્સાદાર હતા.”
પ્રધાનમંત્રીએ રાષ્ટ્રપતિ ભવનમાં રાજ્યપાલોના 47મા સંમેલનના સમાપન સત્રને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે રાષ્ટ્રપતિ ભવનમાં રાજ્યપાલોના 47મા સમ્મેલનના સમાપન સત્રને સંબોધન કર્યું હતું. પ્રધાનમંત્રીએ જણાવ્યું કે પોતાના વિશાળ અનુભવો અને પોતાના પદની સમ્માનજનક પ્રકૃતિ હોવાને કારણે રાજ્યપાલ એક આગવી ઉચ્ચ સ્થિતિ પર બિરાજતા હોય છે. તેમણે જણાવ્યું કે એટલે જ તેઓ રાજ્યોમાં રાજ્યોના હિસ્સા બન્યા સિવાય, રાજ્યની પ્રક્રિયામાં વેગ લાવવા તેમજ તેને વધુ સારી બનાવવા માટે ઉત્પ્રેરક એજન્ટોના રૂપમાં કામ કરી શકે છે. પ્રધાનમંત્રીએ જણાવ્યું કે ભારત વિશ્વભરમાં એવી એકમાત્ર અર્થવ્યવસ્થા છે, જે વૈશ્વિક આર્થિક સંકટ હોવા છતાં દ્રઢતાપૂર્વક વિકાસની દિશામાં અગ્રેસર છે. તેમણે કહ્યું કે વિશ્વ ભારતની નોંધ લઈ રહ્યું છે કે ભારત વૈશ્વિક ઘટનાક્રમોનો માત્ર એક મૂંગો દર્શક નથી અને તેણે સીઓપી-21 તેમજ ડબલ્યુટીઓ જેવા હાલના વૈશ્વિક મંચો પર એક મહત્ત્વપૂર્ણ ભૂમિકા ભજવી છે.
પ્રધાનમંત્રી શ્રીનગરમાં: દેશને કિશનગંગા હાયડ્રોપાવર સ્ટેશન અર્પણ કર્યું

પ્રધાનમંત્રી શ્રી નરેન્દ્ર મોદીએ આજે શ્રીનગર ખાતે એક કાર્યક્રમમાં કિશનગંગા હાયડ્રોપાવર સ્ટેશન દેશને અર્પણ કર્યું. તેમણે શ્રીનગર રીંગ રોડનો શિલાન્યાસ પણ કર્યો. જનમેદનીને સંબોધન કરતા પ્રધાનમંત્રીએ છેલ્લા ચાર વર્ષમાં એવા વિવિધ પ્રસંગોને યાદ કર્યા જયારે તેમણે જમ્મુ અને કાશ્મીર રાજ્યની મુલાકાત લીધી હતી. તેમણે કહ્યું કે રમઝાનનો મહિનો એ મહમ્મદ પયગંબરની શિક્ષાઓને અને સંદેશને યાદ કરવાનો સમય છે. પ્રધાનમંત્રીએ જણાવ્યું કે 330 મેગાવોટનો કિશનગંગા હાયડ્રોપાવર પ્રોજેક્ટ એ રાજ્યની વીજળીની જરૂરિયાતને પૂર્ણ કરવા માટે લાંબા ગાળે ઘણો મહત્વનો સાબિત થશે. તેમણે રાજ્યના તમામ ત્રણેય પ્રદેશો – કાશ્મીર, જમ્મુ અને લદ્દાખના સંતુલિત વિકાસની જરૂરીયાત ઉપર ભાર મુક્યો હતો.
પ્રધાનમંત્રી અફઘાનિસ્તાનના ચીફ એક્ઝિક્યુટિવ ડૉ. અબ્દુલ્લાહ અબ્દુલ્લાહને મળ્યા

પ્રધાનમંત્રી શ્રી નરેન્દ્ર મોદી આજે બપોરે અફઘાનિસ્તાનના ચીફ એક્ઝિક્યુટિવ ડૉ. અબ્દુલ્લાહ અબ્દુલ્લાહને મળ્યા હતા. પ્રધાનમંત્રીએ ભારતની બે દિવસની મુલાકાતે આવેલા ડો. અબ્દુલ્લાહને આવકાર્યા હતા. બંને નેતાએ ભારત અને અફઘાનિસ્તાન વચ્ચે બહુપક્ષીય વ્યૂહાત્મક ભાગીદારીને મજબૂત કરવા અને ગાઢ બનાવવાની પ્રતિબદ્ધતા વ્યક્ત કરી હતી. તેમણે સંવર્ધિત સહકારને આવકાર આપ્યો હતો, જેમાં તાજેતરમાં નવી દિલ્હીમાં દ્વિપક્ષીય વ્યૂહાત્મક ભાગીદારી પરિષદની બેઠક દરમિયાન જાહેર થયેલી ન્યૂ ડેવલપમેન્ટ પાર્ટનરશિપ (નવી વિકાસ ભાગીદારી) સામેલ છે. તેમણે દ્વિપક્ષીય આર્થિક અને વિકાસ સહકારને વધારવા તથા આ સંબંધમાં પુષ્કળ તકો અંગે ચર્ચા કરી હતી. ડૉ. અબ્દુલ્લાહે અફઘાનિસ્તાનમાં માળખાગત વિકાસ અને ક્ષમતા નિર્માણ માટે ભારતના સતત સાથસહકાર બદલ અફઘાનિસ્તાન તરફથી આભાર વ્યક્ત કર્યો હતો. પ્રધાનમંત્રીએ શાંતિપૂર્ણ, સંયુક્ત, સમૃદ્ધ, સર્વસમાવેશક અને લોકતાંત્રિક અફઘાનિસ્તાનના નિર્માણ માટે અફઘાનિસ્તાનના પ્રયાસોને સંપૂર્ણ ટેકો આપવા ભારતની પ્રતિબદ્ધતા પુનઃવ્યક્ત કરી હતી. બંને નેતાએ અફઘાનિસ્તાન અને આસપાસના વિસ્તારમાં સલામતીના વાતાવરણ પર અભિપ્રાયોનું આદાનપ્રદાન કર્યું હતું તથા આ સંદર્ભમાં સતત સંકલન અને સહકાર માટે સંમતિ વ્યક્ત કરી હતી. બેઠકના અંતે બંને નેતાઓની હાજરીમાં પોલીસ તાલીમ અને વિકાસ પર ટેકનિકલ સહકાર માટે એમઓયુ (સમજૂતીકરાર)નું આદાનપ્રદાન થયું હતું. પ્રધાનમંત્રીએ અફઘાનના કુશળ કારીગર દ્વારા તૈયાર કરવામાં આવેલ મોઝેક પોર્ટ્રેટની પ્રશંસા કરી હતી, જે તેમને ડૉ. અબ્દુલ્લાહ દ્વારા ભેટ કરવામાં આવ્યું હતું.
પ્રધાનમંત્રીએ ભારત – જાપાન બીઝનેસ લીડર્સ ફોરમને સંબોધિત કરી

પ્રધાનમંત્રી શ્રી નરેન્દ્ર મોદી અને જાપાનના પ્રધાનમંત્રી શ્રી શિન્ઝો આબેએ આજે નવી દિલ્હીમાં ભારત – જાપાન બીઝનેસ લીડર્સ ફોરમને સંબોધિત કરી હતી. આ પ્રસંગે પ્રધાનમંત્રીએ ભારપૂર્વક કહ્યું હતું કે તેઓ ઇચ્છે છે કે ભારત અને જાપાન સાથે સાથે આગળ વધે. બન્ને દેશો ફક્ત હાઈ સ્પીડ ટ્રેનના ક્ષેત્રમાં જ આગળ નહીં વધે પણ તેઓ હાઈ સ્પીડ ગ્રોથ (ઉચ્ચ વિકાસ દર) માટે પણ એક સાથે મળીને પગલું ભરે. પ્રધાનમંત્રીએ પાછલા વર્ષની પોતાની જાપાન યાત્રાને યાદ કરી હતી અને જાપાન તરફથી ભારતમાં 35 અરબ ડોલરના મૂડીરોકાણની પ્રતિબદ્ધતાની પણ યાદ અપાવી હતી. તેમણે કહ્યું હતું કે એ સમયે રોકાણની આટલી મોટી રકમે દરેકને આશ્ચર્યચકિત કરી દીધા હતા. પરંતુ આજે ખૂબ ઓછા સમયમાં આ દિશામાં અકલ્પનિય પ્રગતિ થઇ છે અને જાપાનના મૂડીરોકાણની રૂપરેખા હવે વાસ્તવિકતાના રૂપમાં જોવા મળી રહી છે. શ્રી નરેન્દ્ર મોદીએ કહ્યું કે મેક ઇન ઇન્ડિયા મિશન મોડ પર ચાલવાવાળી પ્રક્રિયા છે. આ કાર્યક્રમ ફકત ભારતમાં જ નહીં પરંતુ જાપાનમાં પણ આ જ મોડ પર ચાલી રહ્યું છે. તેમણે કહ્યું કે પાછલા વર્ષ નીતિગત પ્રયોગના સ્તરે શરુ થયેલ જાપાન પ્લસ અભિયાન પણ ખૂબ સારી રીતે ચાલી રહ્યું છે. પ્રધાનમંત્રીએ તાજેતરમાં ભારત અને જાપાનના કેટલાક આર્થિક સંકેતોનો પણ ઉલ્લેખ કર્યો અને કહ્યું કે તે ખૂબ પ્રોત્સાહન પૂરું પાડનાર છે. ખાસ કરીને એવા સમયે કે જ્યારે વૈશ્વિક અર્થવ્યવસ્થા સારું પ્રદર્શન ન કરી રહી હોય. પ્રધાનમંત્રીએ કહ્યું કે એમાં કોઇ શંકા નથી કે ભારત સંભાવનાઓની ધરતી છે. તેમણે યાદ અપાવ્યું કે જાપાન ભારતના અનેક આર્થિક મુદ્દાઓનો હિસ્સો રહ્યો છે. તેમણે આ સંબંધમાં મારુતિ કાર અને ડીએફસી (ડેડિકેટેડ ફ્રેટ કોરિડોર)નો પણ ઉલ્લેખ કર્યો હતો.
પ્રધાનમંત્રી શ્રીએ ‘સુશાસનના 8 વર્ષ’ની હાઈલાઈટ્સ શેર કરી

પ્રધાનમંત્રી શ્રી નરેન્દ્ર મોદીએ છેલ્લા 8 વર્ષમાં દેશના શાસનમાં હાથ ધરવામાં આવેલી વિવિધ પહેલો અને સુધારાઓ અંગે તેમની વેબસાઇટ (narendramodi.in) અને
પ્રધાનમંત્રીએ વિવિધ શહેરી માળખાગત પરિયોજનાઓનો શિલાન્યાસ કર્યો; કલ્યાણકારી યોજનાઓનાં લાભાર્થીઓ દ્વારા વહેંચાયેલા અનુભવોના સાક્ષી બન્યા; જયપુરમાં જનસભાને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે જયપુરમાં એક જનસભાને સંબોધન કર્યું હતું. તેમણે રાજસ્થાન રાજ્ય માટે 13 શહેરી માળખાગત પરિયોજનાઓનાં શિલારોપણની તકતીનું અનાવરણ કર્યું હતું. પછી તેમણે ભારત સરકાર અને રાજસ્થાન સરકારની વિવિધ યોજનાઓનાં પસંદગી પામેલા લાભાર્થીઓનાં અનુભવોનું દ્રશ્ય-શ્રાવ્ય પ્રસ્તુતિકરણ નિહાળ્યું હતું. આ પ્રસ્તુતિકરણનું સંચાલન રાજસ્થાનનાં મુખ્યમંત્રી શ્રીમતી વસુંધરા રાજેએ કર્યું હતું. આ યોજનાઓમાં પ્રધાનમંત્રી ઉજ્જવલા યોજના, પ્રધાનમંત્રી મુદ્રા યોજના અને પ્રધાનમંત્રી આવાસ યોજનાનો સમાવેશ થાય છે. મોટી સંખ્યામાં ઉપસ્થિત ઉત્સાહી જનમેદનીને સંબોધન કરીને પ્રધાનમંત્રીએ કહ્યું હતું કે, રાજસ્થાન મહેમાનોની આગતા સ્વાગતા કેવી રીતે કરે છે એ તેમને આજે પ્રત્યક્ષપણે જોવા મળ્યું હતું. તેમણે જણાવ્યું હતું કે, છેલ્લાં થોડાં વર્ષોમાં પ્રવાસીઓ રાજ્યની પ્રગતિનું સાચું ચિત્ર જોઈ શક્યા છે. તેમણે રાજસ્થાનને વીરોની ભૂમિ ગણાવી હતી. તેમણે ઉમેર્યું હતું કે, કુદરત સાથે સંવાદિતા સાધીને જીવવાની વાત હોય કે આપણાં દેશનું રક્ષણ કરવાની વાત હોય, રાજસ્થાને આપણને હંમેશા માર્ગ દેખાડ્યો છે. રાજસ્થાનનાં મુખ્યમંત્રી શ્રીમતી વસુંધરા રાજેની પ્રશંસા કરીને પ્રધાનમંત્રીએ કહ્યું હતું કે, તેમણે રાજ્યની કાર્યશૈલી બદલી નાંખી છે. તેમણે જણાવ્યું હતું કે, કેન્દ્ર સરકાર અને રાજ્ય સરકાર રાજસ્થાનનાં વિકાસ માટે ખભેખભો મિલાવીને કામ કરી રહી છે. તેમણે કહ્યું હતું કે, આજની પ્રસ્તુતીમાં જોવા મળેલા લાભાર્થીઓની ખુશી અત્રે ઉપસ્થિત તમામ લોકોને અનુભવવા મળી હતી. કેન્દ્ર સરકાર ખેડૂતોનાં કલ્યાણ માટે કેવી રીતે કામ કરી રહી છે એ વિશે પ્રધાનમંત્રીએ વિગતવાર વાત કરી હતી. તેમણે ચાલુ વર્ષના ખરીફ પાક માટે લઘુતમ ટેકાનાં ભાવ (એમએસપી)માં વધારા વિશે વાત કરી હતી. પ્રધાનમંત્રીએ રાજસ્થાનમાં કેન્દ્ર સરકારની વિવિધ યોજનાઓમાં થયેલી પ્રગતિનો ઉલ્લેખ પણ કર્યો હતો, જેમાં સ્વચ્છ ભારત અભિયાન, જન ધન યોજના, પ્રધાનમંત્રી આવાસ યોજના, મુદ્રા યોજના, ઉજ્જવલા યોજના અને સૌભાગ્ય યોજના સામેલ છે. રાજસ્થાન આગામી વર્ષે 70 વર્ષ પૂર્ણ કરશે એ વાતની નોંધ લઈને પ્રધાનમંત્રીએ રાજસ્થાનનો વિકાસ કરવાની પ્રતિબદ્ધતા પ્રતિપાદિત કરવા લોકોને અપીલ કરી હતી, જે નવા ભારતનાં નિર્માણમાં પથપ્રદર્શક ભૂમિકા નિભાવશે.
કેન્દ્રીય મંત્રીમંડળે ભુતાનમાં પુનત્સાંગ્છુ - 2 હાઈડ્રોઈલેક્ટ્રિક પ્રોજેક્ટ માટે સુધારેલા અંદાજિત ખર્ચને મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે ભુતાનમાં હાથ ધરાયેલા 1020 મેગાવોટ ક્ષમતા ધરાવતા પુનત્સાંગ્છુ-2 હાઈડ્રોઈલેક્ટ્રિક પ્રોજેક્ટ (એચઈપી) માટે રૂ. 7290.62 કરોડના સુધારેલા અંદાજિત ખર્ચને મંજૂરી આપી છે. આ તબક્કે, પ્રોજેક્ટમાં કુલ રૂ. 3512.82 કરોડનો વધારો કરવામાં આવ્યો છે. પ્રોજેક્ટ દ્વારા ભારતને વધુ વીજળી મળશે અને તેનાથી દેશમાં વીજળીની ઉપલબ્ધિ વધશે તેમજ પ્રોજેક્ટના કામકાજ ખલેલ વિના સુગમ રીતે આગળ ધપશે. પશ્ચાદ્ ભૂમિકાઃ પુનત્સાંગ્છુ-2 હાઈડ્રોઈલેક્ટ્રિક પ્રોજેક્ટ શરૂ કરવા માટે એપ્રિલ, 2010માં ભારત અને ભુતાન વચ્ચે દ્વિપક્ષીય કરાર થયા હતા અને એ સમયે માર્ચ, 2009ની કિંમતોના આધારે પ્રોજેકટનો ખર્ચ રૂ. 3777.8 કરોડ અંદાજવામાં આવ્યો હતો. પ્રોજેક્ટ માટે ભારત 30 ટકા ભંડોળ ગ્રાન્ટ તરીકે અને 70 ટકા ભંડોળ અને 10 ટકાનો વાર્ષિક વ્યાજ દર ધરાવતી લોન પેટે આપી રહ્યું છે. ભુતાને આ લોન 30 સમાન અર્ધવાર્ષિક હપ્તામાં પરત ચૂકવવાની છે. માર્ચ, 2009થી માર્ચ, 2015 સુધીના ગાળામાં ફુગાવો વધ્યો હોવાથી, પાવર હાઉસ જમીન પર સ્થાપવાને બદલે જમીનની નીચે – અંડરગ્રાઉન્ડ સ્થાપવાને કારણે, ક્ષમતા 990 મેગાવોટથી વધારીને 1020 મેગાવોટ કરવાને લીધે, ભુતાનના નેશનલ ટ્રાન્સમિશન ગ્રિડ માસ્ટર પ્લાનની વધારાની જરૂરિયાતોને કારણે તેમજ પ્રોજેક્ટ દરમિયાન પ્રતિકૂળ ભૌગોલિક પરિસ્થિતિઓનો સામનો કરવો પડતો હોવાથી ખર્ચ વધ્યો છે.
પ્રધાનમંત્રી શ્રી નરેન્દ્ર મોદીએ અડોબના પ્રમુખ અને સીઈઓ શ્રી શાંતનુ નારાયણ સાથે મુલાકાત કરી

પ્રધાનમંત્રી શ્રી નરેન્દ્ર મોદીએ આજે અડોબના પ્રમુખ અને સીઈઓ શ્રી શાંતનુ નારાયણ સાથે મુલાકાત કરી હતી. તેમણે અડોબના હાલના કોલોબરેશન અને ભારતમાં ભાવિ રોકાણ આયોજનો વિશે ચર્ચા કરી. આ ઉપરાંત ભારતના અગ્રિમ કાર્યક્રમ ડિજિટલ ઈન્ડિયા પર તેમજ આરોગ્ય, શિક્ષણ તથા સંશોધન તેમજ વિકાસ જેવા ક્ષેત્રોમાં ઉભરતી ટેકનોલોજિસના ઉપયોગ પણ ચર્ચાનું કેન્દ્ર રહ્યા હતા.
પ્રધાનમંત્રીએ આયુષ્માન ભારત અંતર્ગત આરોગ્ય બાંહેધરી કાર્યક્રમનો શુભારંભ કરવા માટેની તૈયારીઓની સમીક્ષા કરી

પ્રધાનમંત્રી શ્રી નરેન્દ્ર મોદીએ આજે આયુષ્માન ભારત અંતર્ગત આરોગ્ય બાંહેધરી કાર્યક્રમનો શુભારંભ કરવા માટેની તૈયારીઓની સમીક્ષા કરી હતી. આ યોજના કુટુંબદીઠ રૂ. 5 લાખ સુધીનું આરોગ્ય વીમા કવચ પ્રદાન કરે છે. આ યોજના હેઠળ 10 કરોડ ગરીબ અને નબળાં પરિવારોને આવરી લેવામાં આવશે. આરોગ્ય અને કુટુંબ કલ્યાણ મંત્રાલય, નીતિ આયોગ અને પ્રધાનમંત્રી કાર્યાલય (પીએમઓ)નાં ટોચનાં અધિકારીઓએ પ્રધાનમંત્રીને વિવિધ પાસાંઓ પર જાણકારી આપી હતી, જેમાં યોજના સાથે સંબંધિત રાજ્યોમાં થઈ રહેલી તૈયારીઓ અને તકનીકી માળખાનો વિકાસ સામેલ છે. આંબેડકર જયંતિનાં પ્રસંગે એપ્રિલમાં પ્રધાનમંત્રીએ છત્તિસગઢમાં બિજાપુર જિલ્લામાં આયુષ્માન ભારત હેઠળ સૌપ્રથમ ‘હેલ્થ એન્ડ વેલનેસ સેન્ટર’નું ઉદઘાટન કર્યું હતું.
પ્રધાનમંત્રીએ સંયુક્ત રાષ્ટ્રની સામાન્ય સભાને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે ન્યૂયોર્ક ખાતે સંયુક્ત રાષ્ટ્રની સામાન્ય સભાનાં 74માં સત્રને સંબોધન કર્યુ હતું. મહાત્મા ગાંધીને યાદ કરતાં પ્રધાનમંત્રીએ જણાવ્યું હતું કે વિશ્વની શાંતિ, પ્રગતિ અને વિકાસ માટે મહાત્મા ગાંધીએ આપેલો સત્ય અને અહિંસાનો સંદેશ આજે પણ સુસંગત છે. પ્રધાનમંત્રીએ સરકારની સ્વચ્છ ભારત, આયુષમાન ભારત, જનધન યોજના અને ડિજિટલ ઓળખ (આધાર) જેવી વિશાળ પરિવર્તનકારી પ્રજાલક્ષી પહેલો પર પ્રકાશ ફેંક્યો હતો. તેમણે ઉમેર્યુ હતુ કે જ્યારે ભારત આવી પહેલો હાથ ધરે છે ત્યારે તે સમગ્ર વિશ્વમાં આશા ઊભી કરે છે. પ્રધાનમંત્રીએ એક વખત વપરાતાં પ્લાસ્ટિકનો ઉપયોગ નાબૂદ કરવા માટે ભારતની કટિબદ્ધતાનો ઉલ્લેખ કર્યો હતો. તેમણે આગામી પાંચ વર્ષમાં દરેક ઘર માટે પાણી, દરેક પરિવાર માટે આવાસ અને ટીબીના રોગની નાબૂદી માટે સરકારની પ્રતિબદ્ધતા અંગે માહિતી આપી હતી. ભારતની સંસ્કૃતિ પર વિશેષ ભાર મૂકતા, પ્રધાનમંત્રીએ જણાવ્યું હતું કે લોક કલ્યાણ આપણા સાંસ્કૃતિક વલણનો એક ભાગ છે. તેમણે જણાવ્યું હતું કે જન ભાગીદારી દ્વારા જન કલ્યાણ આ સરકારનો મંત્ર છે. પ્રધાનમંત્રીએ ઉમેર્યુ હતુ કે, 130 કરોડ ભારતીયોના સપનાઓ પૂર્ણ કરવા ઉપરાંત સરકારના પ્રયત્નો સમગ્ર વિશ્વ માટે લાભદાયક સાબિત થશે. તેમણે જણાવ્યું હતું કે, “અમે માત્ર અમારા લોકોના કલ્યાણ માટે કામ કરી રહ્યાં નથી પરંતુ સમગ્ર વિશ્વના કલ્યાણ માટે કાર્યરત છીએ. સૌનો સાથ, સૌનો વિકાસ અને સૌનો વિશ્વાસ અમારો વિકાસમંત્ર છે.” સમગ્ર વિશ્વ માટે આતંકવાદને સૌથી મોટો પડકાર ગણાવતાં, પ્રધાનમંત્રીએ માનવતા ખાતર આતંકવાદ સામે એકજૂથ થવાની અપીલ કરી હતી. પ્રધાનમંત્રીએ જણાવ્યું હતું કે, “ભારત એક એવો દેશ છે જેણે વિશ્વને યુદ્ધ નહીં પરંતુ બુદ્ધનો શાંતિનો સંદેશ આપ્યો છે.” તેમણે સંયુક્ત રાષ્ટ્રોના શાંતિ અભિયાનોમાં ભારતે આપેલા યોગદાનનો પણ ઉલ્લેખ કર્યો હતો. પ્રધાનમંત્રીએ આંતરરાષ્ટ્રીય સમુદાયને બહુપક્ષતાવાદને નવી દિશા આપવા અપીલ કરી હતી. તેમણે જણાવ્યું હતું કે વિશ્વ એક નવા યુગમાંથી પસાર થઇ રહ્યું છે અને દેશો પાસે તેમની સીમાઓના બંધનની અંદર મર્યાદિત રાખવાનો કોઇ વિકલ્પ નથી. પ્રધાનમંત્રીએ કહ્યું હતું કે, “વિભાજિત વિશ્વ કોઇના હિતમાં નથી. આપણે બહુપક્ષતાવાદ અને સંયુક્ત રાષ્ટ્રોના પુનઃનિર્માણને ગતિ આપવી જ જોઇએ.” વિવિધ વૈશ્વિક પડકારોના સમાધાન માટે સામૂહિક પ્રયાસો પ્રાપ્ત કરવા માટે પ્રધાનમંત્રીએ તમિલ તત્વજ્ઞાની કાનિયન પુન્ગુન્દ્રનાર અને સ્વામી વિવેકાનંદના વાક્યો ટાંક્યા હતા. તેમણે જણાવ્યું હતું કે ‘સંવાદિતતા અને શાંતિ’ વિશ્વની સૌથી વિશાળ લોકશાહીનો બાકીના વિશ્વને સંદેશ છે. જળવાયુ પરિવર્તન વિશે વાત કરતાં પ્રધાનમંત્રીએ જણાવ્યું હતું કે માથાદીઠ ઉત્સર્જનની દૃષ્ટીએ ગ્લોબલ વૉર્મિંગમાં ભારતનો ફાળો ખૂબ જ ઓછો છે તેમ છતા તેની સામે પગલાં લેવામાં ભારત અગ્રેસર છે. આ સંદર્ભમાં તેમણે 450 ગીગાવૉટ નવીનીકરણીય ઊર્જા લક્ષ્યાંક અને આંતરરાષ્ટ્રીય સૌર સંગઠનની રચના સહિત આબોહવા પરિવર્તન સામે તેમની સરકારે લીધેલા પગલાંઓ વિશે વિગતવાર માહિતી આપી હતી.